
Comisia pentru apărare, ordine                  

 
Bucureşti,   09.05.2002

publică şi siguranţă naţională                     

 
PL nr. 218/2002

Nr.32/283

A V I Z
asupra proiectului de Lege pentru aprobarea plăţii cotizaţiei care îi revine României, în calitatea sa de participant la Aranjamentul de la Wassenaar pentru controlul exporturilor de arme convenţionale şi produse şi tehnologii cu dublă utilizare – Elemente iniţiale – adoptat  la  11/12  iulie  1996  şi  amendat  la               6-7 decembrie 2001
În  conformitate  cu  prevederile  art.  89       din         Regulamentul         Camerei

Deputaţilor, Comisia pentru apărare, ordine publică şi siguranţă naţională a fost sesizată spre dezbatere şi avizare cu proiectul    de    Lege pentru aprobarea plăţii cotizaţiei care îi revine României, în calitatea sa de participant la Aranjamentul de la Wassenaar pentru controlul exporturilor de arme convenţionale şi produse şi tehnologii cu dublă utilizare – Elemente iniţiale – adoptat  la  11/12  iulie  1996  şi  amendat  la 6-7 decembrie 2001, trimis cu adresa nr. 218 din 25 aprilie 2002 şi înregistrat la comisie sub nr. 32/283 din 27 aprilie 2002.

Potrivit prevederilor art. 60 din Regulamentul Camerei Deputaţilor, comisia a dezbătut proiectul de lege menţionat mai sus, în şedinţa din 8 mai 2002.

Membrii comisiei au examinat proiectul de lege, expunerea de motive şi avizul favorabil al Consiliului Legislativ, nr. 468/10.04.2002, conţinutul documentului “Elemente iniţiale”, precum şi al anexelor 1-5.

 În urma dezbaterilor, cu unanimitate de voturi, s-a hotărât avizarea favorabilă a proiectului de lege, în forma prezentată de iniţiator.

În    raport de obiectul şi conţinutul său, proiectul  face parte din categoria legilor ordinare.


 PREŞEDINTE,               

 


Răzvan IONESCU



Red.exp..M.Ţăranu

consult.M.Florescu

